દિપાલી છટવાની, અમદાવાદ: ફિલ્મની પાઈરસીની સમસ્યા માત્ર બોલિવૂડ જ નહીં, ઢોલીવૂડ માટે પણ એક મોટો પડકાર છે. તાજેતરમાં જ રીલિઝ થયેલી સિદ્ધાર્થ રાંદેરિયા અને જીમિત ત્રિવેદી સ્ટારર ગુજરાતી ફિલ્મ ગુજ્જુભાઈ-મોસ્ટ વોન્ટેડ ઓનલાઈન લીક થઈ ગઈ છે. આ ફિલ્મ ગુજ્જુભાઈ-ધ ગ્રેટ ફિલ્મની સિક્વલ છે. વીડિયો શેરિંગ વેબસાઈટ પર ફિલ્મના લગભગ 50 જેટલા વીડિયો શેર કરવામાં આવ્યા છે, જેમાંથી 48 વીડિયોને રિપોર્ટ કરીને ઉતારી લેવામાં આવ્યા છે.